Pembinasa kelas Almirante Brown

Kelas Almirante Brown adalah satu kelas kapal perang kelas (jenis MEKO 360H2) yang dibina untuk Tentera Laut Argentina. Ia telah ditauliahkan antara tahun 1983 hingga 1984, selepas Perang Falklands. Kelas ini mengandungi empat buah kapal; , ,  dan . Kapal ini dikelaskan sama ada sebagai frigat atau pembinasa oleh penerbit berbeza. Kapal perang jenis MEKO 360 mempunyai rekabentuk modular yang mana membolehkan perubahan pantas dilakukan pada persenjataan kapal bergantung pada keperluan misi. Sifat konsep pembinaan modular juga membenarkan kapal dimodenkan atau dipasang semula dengan lebih mudah. Asalnya, enam buah kapal telah dipesan, bagaimanapun pesanan untuk dua buah kapal telah dibatalkan dan digantikan dengan pesanan untuk badan kapal jenis MEKO 140.

Pesanan mula dibuat pada tahun 1979, di mana pembinaannya telah tertunda kerana penghantaran turbin-turbin dari Britain telah disekat selepas Perang Falklands. Selain itu, perolehan helikopter untuk kapal-kapal ini juga menerima nasib yang serupa. Awalnya, rancangan untuk melengkapi kapal-kapal ini dengan helikopter Westland Lynx, akan tetapi pesanan telah dibatalkan pada tahun 1982. Pengantinya iaitu helikopter Agusta-Bell AB 212 tidak mempunyai dana, dan sebaliknya kesemua kelas Almirante Brown digerakkan bersama helikopter AS 555 Fennec, hanya La Argentina dan Sarandí yang boleh mengoperasikan helikopter SH-3D Sea King. Almirante Brown telah terlibat dalam operasi Perang Teluk pada tahun 1990. Kesemua kapal boleh digunakan sebagai kapal laksamana.

Kapal-kapal

Pembinaan dan karier
Asalnya, enam buah kapal telah dipesan tetapi kemudian dikurangkan kepada empat buah selepas satu tempahan pesanan untuk enam buah kapal jenis MEKO 140 dibuat. Kesemua empat buah kapal telah dibina di limbungan kapal Blohm+Voss yang terletak di Hamburg, Jerman. Bagaimanapun, pembinaannya tertangguh semasa Perang Falklands apabila turbin gas buatan Britain telah diletakkan di bawah embargo. Kelas ini bertujuan untuk peranan peperangan anti kapal selam (ASW) dan satu pesanan awal untuk helikopter Westland Lynx telah dibuat untuk melengkapi kapal-kapal ini. Pesanan ini dibatalkan pada tahun 1982 dan satu pengantian helikopter Agusta-Bell AB 212 tidak mendapat dana yang diperlukan. Sehingga penyerahan helikopter AS 555 Fennec dibuat pada tahun 1996, Tentera Laut Argentina menggunakan helikopter Aérospatiale Alouette SA 319 di atas kapal. Kapal pertama, Almirante Brown mula memasuki perkhidmatan pada tahun 1983 manakala kapal keempat dan terakhir, Sarandí pada tahun 1984. Almirante Brown terlibat dalam operasi Perang Teluk di Teluk Parsi pada tahun 1990.

Pada tahun 2006, La Argentina selesai menjalani program re-fit yang mana termasuk penambahan pada dek penerbangan untuk memuatkan helikopter Sea King. Sarandí menjalani program re-fit serupa pada tahun 2008–2010. Empat buah kapal ini membentuk Skuadron Pembinasa ke-2, yang berpangkalan di Pangkalan Tentera Laut Puerto Belgrano. Tentera Laut Argentina bergelut untuk melakukan latihan dan penyelenggaraan di sebabkan oleh masalah-masalah kewangan dan sekatan import. Kelas Almirante Brown dilaporkan mengalami kekurangan alat ganti dan mengalami masalah enjin. Selain itu, ordinans untuk kapal-kapal ini juga telah melewati tarikh luputnya. Setakat tahun 2020, kerja-kerja sedang dilakukan untuk mengekalkan relevan operasi kedua-dua sistem Exocet dan Aspide yang telah usang.

Lihat juga
 Senarai kelas kapal pembinasa

Nota

Bibliografi

Bacaan lanjut
  (Spanish/English text)

Pautan luar

 World Navies Today: Argentina

 

 
Kelas pembinasa
Kelas frigat